cyanic-selkie/wikianc huggingface dataset:
Fischer–Tropsch-menetelmä
Käyttö
Fischer-Tropsch-menetelmää voidaan käyttää laajojen hiilivarantojen muuttamiseksi nestemäiseksi polttoaineeksi, jos öljypohjaisten polttoaineiden hinta nousee. Biomassan kaasuttamisen ja Fischer-Tropsch-synteesin yhdistäminen on lupaava reitti uudistuvan tai "vihreän" liikennepolttoaineen tuottamiseksi. Hiilidioksidineutraali polttoaine syntyy vain biomassoista. Fossiilisesta hiilestä tai turpeesta tehty polttoaine aiheuttaa n. kaksinkertaiset hiilidioksidipäästöt verrattuna perinteiseen öljynjalostukseen.
Jouko Lehmuskallio
Jouko Lehmuskallio on toiminut myös monien kasviaiheisten tietokirjojen valokuvaajana: CD-flora (Rec Button, 1995), Suomalaisen kasviopas (Tammi, 1997), Suomalaisen sieniopas (Tammi, 2000), Huonekasvien klassikot (Helmi, 2007) ja Villiyrtit: tunnistusopas (Readme.fi, 2016).
Fischer–Tropsch-menetelmä
Käyttö
Syyskuussa 2005 Pennsylvanian osavaltion kuvernööri Edward Rendell ilmoitti Fischer-Tropsch-tehtaan rakentamisesta. Laitos käyttäisi polttoaineena hiilen louhinnasta jäänyttä ns. jätehiiltä ja se tuottaisi matalarikkistä dieselpolttoainetta. Laitos käyttää Sasolilta ja Shelliltä lisensoitua teknologiaa. Osavaltio on sitoutunut ostamaan merkittävän osan laitoksen tuotannosta sekä tarjonnut yhdessä Yhdysvaltojen energiaministeriön kanssa yli 140 miljoonan dollarin verohelpotukset. Muut Yhdysvaltojen hiiltä tuottavat osavaltiot tekevät samankaltaisia suunnitelmia. Montanan osavaltion kuvernööri Brian Schweitzer on ehdottanut Fischer-Tropsch-laitoksen rakentamista hiilen muuttamiseksi polttoaineeksi, jotta Yhdysvaltojen riippuvuus ulkomaisista polttoaineista laskisi.
Lokakuussa 2006 suomalainen paperi- ja selluvalmistaja UPM ilmoitti suunnitelmista tuottaa biodieseliä Fischer-Tropsch-menetelmällä eurooppalaisten tehtaidensa yhteydessä. Raaka-aineena käytettäisiin jätebiomassaa paperin- ja sellunvalmistusprosesseista.
Maaliskuussa 2007 VTT ja Neste Oil julkistivat yhteistyöhankkeen, jossa puuperäisestä raaka-aineesta valmistetaan kaasutusmenetelmällä polttoainetta. Projekti liittyy Neste Oilin ja Stora Enson biopolttoaineyhteistyöhön. Ensimmäisessä vaiheessa Stora Enson Varkauden tehtaan yhteyteen rakennetaan megawattiluokan koelaitos.
Senorbì
Senorbì on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 897 asukasta (vuonna 2016) ja sen pinta-ala on 34,29 neliökilometriä. Se sijaitsee 199 metrin korkeudella merenpinnan yläpuolella.
Katsurajoki
Katsurajoki on Japanin Kioton prefektuurin länsiosissa ja Kioton kaupungin lounaispuolella virtaava joki. Se kuuluu Yodojoen vesistöön ja saa alkunsa Tanbavuoriin kuuluvalta Mikunidakelta Kioton ja Shigan prefektuurien rajalla. Joen eri osat tunnetaan eri nimillä: yläjuoksu Tanbavuorilta Kameokan allaslaaksoon on nimeltään Ōijoki (大堰川, Ōigawa), keskijuoksu Kameokan ja Kioton allaslaaksojen välisellä vuoristoalueella on Hozujoki (保津川, Hozugawa), ja vasta Kioton allaslaaksossa virtaavaa osuutta kutsutaan Katsurajoeksi.
Joen kulku
Seuraavaksi joki puhkaisee reitin Kameokan allaslaakson ja Kioton allaslaakson välisen vuoristoalueen läpi. Tämä osuus on noin 16 kilometrin mittainen ja sitä kutsutaan Hozujoeksi. Syväpiirteinen ja mutkitteleva jokilaakso eli Hozun laakso (Hozukyō) tunnetaan luonnonkauniina turistikohteena. Laaksossa jokea seurailee San’in-rautatielinja. Hozujokeen liittyy vuoristossa Kiyotakijoki.
Kioton allaslaaksoon joki saapuu Arashiyaman alueella, jossa sen ylittää historiallinen Togetsun silta. Arashiyamasta alavirtaan joki tunnetaan Katsurajokena. Se virtaa noin 22 kilometrin matkan etelään, jossa siihen yhtyy muun muassa Kamojoki, ja lopulta se yhdistyy Kioton ja Osakan prefektuurien rajalla Uji- ja Kizujokien kanssa Yodojoeksi, joka laskee Osakanlahteen. Etelässä Katsurajoki muodostaa muiden jokien kanssa tulvatasangon.
Historia
Asutus Katsurajoen alajuoksulla on vanhaa: alueelta on löytynyt muun muassa yayoi-kauden arkeologisia jäänteitä. Vanhastaan joen alajuoksu tunnettiin Kadonojokena (葛野川, Kadonogawa). Vaikutusvaltainen Hata-klaani teki 400-luvulta lähtien töitä sen hyödyntämiseksi. Klaani rakennutti jokeen esimerkiksi ”Kadonon suuren pohjapadon” (葛野大堰, Kadono ōseki).
Jokea pitkin on historiallisesti kuljetettu etenkin puutavaraa, jonka lastausta varten joen varrelle syntyi useita vilkkaita satamapaikkoja. Tavaraliikenne helpottui Edo-kauden alussa 1600-luvulla, kun kauppias Suminokura Ryōi rakennutti myös Hozujoen osuudesta veneille kulkukelpoisen. Joki menetti liikenteellisen merkityksensä, kun sen rinnalle valmistuivat San’in-päälinja ja valtatie 9. Joen vettä on käytetty keinokasteluun ja muun muassa kiotolaisen kyōyūzen-kankaan värjäykseen. Alajuoksulle on rakentunut teollisuutta.
Turismi
Hozujoen laakso on kehittynyt turistikohteena, joka tunnetaan esimerkiksi kirsikkapuistaan, alppiruusuistaan ja ruskastaan. Laaksossa harrastetaan turisteille suunnattua jokilaskua (Hozu kawakudari), jonka reitti Kameokasta Kioton Arashiyamaan vie noin kaksi tuntia. Sagano kankō -rautatie harjoittaa museorautatietoimintaa noin seitsemän kilometrin pituisella Hozujoen laaksoa seurailevalla rataosuudella. Se oli osa San’in-päälinjaa, kunnes se korvattiin vuonna 1989 uudella nopeammalla radalla.
Katsurajoen oikealla rannalla Kiotossa sijaitsee Katsuran keisarillinen huvila.
Outi Mäkelä
Outi Maarit Mäkelä (s. 16. elokuuta 1974 Nurmijärvi) on suomalainen poliitikko ja Nurmijärven kunnanjohtaja. Hän oli kokoomuksen kansanedustaja vuosina 2007–2018. Lisäksi hän on toiminut Nurmijärven kunnanhallituksen puheenjohtajana ja Uudenmaan maakuntahallituksen puheenjohtajana. Nurmijärven kunnanjohtajana hän aloitti 1. toukokuuta 2018.
Elämä ja ura
Mäkelä on koulutukseltaan kauppatieteiden maisteri. Pääaineenaan hän luki yleistä laskentatoimea ja sivuaineina muun muassa vero-oikeutta. Hän on työskennellyt opintojensa jälkeen LTT-Tutkimus Oy:ssä tutkijana, Sitrassa projektipäällikkönä ja Net Effect Oy:ssä projektijohtajana. Ennen eduskuntaan nousua hän veti neljän taideyliopiston (Kuvataideakatemia, Sibelius-Akatemia, Taideteollinen korkeakoulu ja Teatterikorkeakoulu) yhteistä Laatu-hanketta, jossa rakennettiin mainituille yliopistoille laadunvarmistusjärjestelmiä.
Outi Mäkelän isoisä oli teollisuusneuvos Pekka Mäkelä.
Politiikka
Vuoden 2015 eduskuntavaaleissa Mäkelä valittiin eduskuntaan 6 598 äänellä. Vuonna 2011 äänimäärä oli 6 024 ja vuonna 2007 5 808 ääntä. Hän oli ehdolla jo vuoden 2003 vaaleissa jääden tuolloin 847 äänellä kokoomuksen kolmannelle varasijalle.
Eduskuntakaudella 2015–2019 Mäkelä oli valtiovarainvaliokunnan ja perustuslakivaliokunnan jäsen. Mäkelä toimi myös Kokoomuksen eduskuntaryhmän puheenjohtajistossa. Hän oli ensimmäinen varapuheenjohtajana 23.6.2014–22.6.2016 ja tätä ennen kolmas varapuheenjohtaja 21.6.2011–22.6.2014. Aikaisemmin Mäkelä toimi eduskunnan lakivaliokunnan puheenjohtajana liikenne- ja viestintävaliokunnan jäsenenä sekä varajäsenenä suuressa valiokunnassa, sekä hallintovaliokunnassa.
Mäkelä toimi Alexander Stubbin kampanjapäällikkönä vuonna 2014, kun Stubb valittiin kokoomuksen puheenjohtajaksi.
Mäkelä on aktiivinen toimija Nurmijärven kunnallispolitiikassa. Hänet valittiin valtuustoon ensimmäisen kerran vuonna 2001. Hän on toiminut Nurmijärven kunnanhallituksen puheenjohtajana vuodesta 2005 ja Uudenmaan maakuntahallituksen puheenjohtajana vuodesta 2009 lähtien. Hän oli Nurmijärven ääniharava vuoden 2017 kunnallisvaaleissa 1304 äänellä päihittäen reippaasti toiseksi eniten ääniä saaneen keskustan Matti Vanhasen. Joulukuussa 2017 Nurmijärven kunnanvaltuusto äänesti Mäkelän kuntansa seuraavaksi kunnanjohtajaksi. Mäkelä aloitti virassa 1. toukokuuta 2018.
Risto Lindroos (maanviljelysneuvos)
Risto Vilhelm Lindroos (s. 8. syyskuuta 1934 Turku) on suomalainen agronomi, maanviljelijä ja eläköitynyt järjestö- ja yritysjohtaja, joka on saanut maanviljelysneuvoksen arvonimen.
Lindroosin vanhemmat olivat maanviljelijä Vilhelm Lindroos ja Dagmar Emerentia Leinonen. Hänen puolisonsa 1961–2000 oli maatalous- ja metsätieteiden maisteri Sirkka Anna-Maija Ryödi. Lindroos tuli ylioppilaaksi Naantalin yhteiskoulusta 1953 ja valmistui agronomiksi 1959 Helsingin yliopistosta. Hän oli Suomen Karjanjalostusyhdistyksen piiriagronomi 1959–1962, Suomen Ayrshire-yhdistyksen piiriagronomi 1962–1970, Suomen Kotieläinjalostusyhdistyksen piiriagronomi 1970–1975, Jalostuspalvelu ry:n, vuodesta 1989 Osuuskunta Jalostuspalvelu, toinen johtaja 1973–1975, toiminnanjohtaja 1975–1989, toimitusjohtaja 1990–1997 ja hallituksen jäsen 1969–1997. Lindroos oli myös Alkiokeskus Oy:n toimitusjohtaja 1986–1989 ja hallituksen varapuheenjohtaja 1990–1992 ja puheenjohtaja 1993–1997. Maanviljelijäksi omistamalleen Kotalan tilalle Naantalissa hän tuli 1980. Lindroos oli Naantalin kaupunginvaltuuston varapuheenjohtaja 1997–2004 ja hänellä oli työuransa aikana lukuisia asiantuntija- ja luottamustehtäviä. Maanviljelysneuvoksen arvonimen hän sai 1997.
K. G. Göös
thumb|Jyväskylän seminaarin miesopettajia, vuonna 1878. K. G. Göös (takana 2. oik.), oikealla puolellaan [[Johan Ferdinand Canth|J. F. Canth.]] Karl Gustaf (Gustav) Göös tai K. G. Göös (2. toukokuuta 1837 Savonlinna – 19. marraskuuta 1917 Janakkala) oli Jyväskylän seminaarin lehtori, valtiopäivämies ja Weilin+Göösin perustajaosakas.
Elämäkerta
Göösin vanhemmat olivat kelloseppä David Göös ja Hedvig Elisabet Norring (1795-1844). Göös valmistui ylioppilaaksi vuonna 1857 ja suoritti samana vuonna opettajan tutkinnon Porvoon tuomiokapitulissa.
Göösin uran päävaiheet olivat seuraavat. Göös perehtyi valtion apurahan turvin voimistelunopetukseen ulkomailla ja opiskeli samalla lääketiedettä. Vuonna 1863 hänestä tuli Jyväskylän seminaarin lehtori, voimistelun ja anatomian opettaja sekä opetusvälinevaraston haltija. Opetuksessa hän pyrki yhdistämään saksalaisen ja ruotsalaisen voimistelujärjestelmän. Heti ensimmäisenä opettajanvuotenaan hän julkaisi ruotsinkielisen kirjasen kouluvoimistelusta ja vuonna 1867 kirjan Voimistelun harjoitusoppi kansakoulujen tarpeeksi, joka oli ensimmäinen suomeksi ilmestynyt voimistelua käsittelevä teos. Hän toimi myös Jyväskylän ensimmäisenä kirjastonhoitajana, perusti suomenmielisen Päijänne-lehden ja oli osakas Jyväskylän kirjapainossa, joka teki sanomalehti Keski-Suomea ja joka myytiin myöhemmin Weilin+Göösille.
Göös perusti vuonna 1871 Jyväskylään opetusvälinekaupan, joka liitettiin seuraavana vuonna opettaja Alexander Georg Weilinin omistamaan kirjakauppaan ja kustannusliikkeeseen, ja niin syntyi Weilin+Göös. Göös oli yhtiön toimitusjohtajana vuosina 1872–1900 ja johtokunnan jäsen vuosina 1900–1902. Luovuttuaan toimitusjohtajan tehtävistään Göös toimi maanviljelijänä vaimonsa kotitilalla Irjalan kartanossa Janakkalassa. Yrityksen pääosa oli 1883 siirretty Helsinkiin, jonne Göös itsekin oli muuttanut asumaan. Göös toimi myös Suomen Liikemiesten Kauppaopiston ensimmäisessä johtokunnassa ja oli sen tukiosakeyhtiön perustajia. Kauppalehti perustettiin Göösin vuonna 1897 esittämän ajatuksen pohjalta, kun hän toimi lehteä kustantamaan ryhtyneen Suomen Liikemies-Yhdistyksen puheenjohtajana.
Muita Göösin toimia olivat muun muassa Hämeen läänin maanviljelysseuran puheenjohtajuus 1894–1917. Hän oli porvarissäädyssä Jyväskylän edustaja valtiopäivillä 1882 ja Tornion edustaja 1891.
Hänen puolisonsa oli vuodesta 1867 Fanny John (k. 1918), joka toimi ennen naimisiin menoaan Jyväskylän seminaarin ensimmäisenä johtajattarena. Heidän poikiaan olivat filosofian tohtori ja pääkonsuli Hjalmar Göös sekä opettaja, koulunjohtaja ja yritysjohtaja Arvid Kuha. Göösin veli oli Venäjällä asunut lennätinvirkamies, runoilija ja kääntäjä Frithiof Woldemar Göös.
Etelä-Afrikan alle 20-vuotiaiden jääkiekkomaajoukkue
Etelä-Afrikan alle 20-vuotiaiden jääkiekkomaajoukkue edustaa Etelä-Afrikkaa jääkiekon nuorten maailmanmestaruuskilpailuissa.
Serdiana
Serdiana on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 2 650 asukasta (vuonna 2016) ja sen pinta-ala on 55,71 neliökilometriä. Se sijaitsee 171 metrin korkeudella merenpinnan yläpuolella.
World Painted Blood
World Painted Blood on thrash metal -yhtye Slayerin 11. studioalbumi, joka julkaistiin Yhdysvalloissa 3. marraskuuta 2009 ja muualla maailmassa 2. marraskuuta 2009.
Albumi ylsi Yhdysvalloissa Billboard 200 -listan sijalle 12. Suomessa se nousi niin ikään Suomen virallisen listan sijalle 12.
FC Linz
thumb|right|250px|Seuran logo FC Linz on entinen jalkapalloseura Linzin kaupungista. Seura lakkautettiin vuonna 1997, kun se fuusioitui LASK Linzin kanssa. Linz voitto nimellä VÖEST Linz Itävallan mestaruuden kaudella 1973–74.
Sulev Nõmmik
Sulev Nõmmik (11. tammikuuta 1931 Tallinna – 28. heinäkuuta 1992 Kuressaare) oli virolainen teatteri- ja elokuvaohjaaja, näyttelijä, humoristi ja koomikko.
Virga
thumb|right|220px|Laajan sadepilven sadejuova, virga. thumb|right|220px|Cumulonimbus-pilvestä roikkuva sadejuova, virga. Virga on pilvestä roikkuva sadejuova, joka ei ulotu maahan asti. Tällöin kuivaan ilmakerrokseen putoava sade haihtuu jo ilmassa. Sadejuovia esiintyy eniten silloin kun satavan pilven alaraja on korkealla ja pilven alapuolinen ilma on kuivaa.
Kannabidioli
Kannabidioli ei ole päihdyttävä, vaan sen psykoaktiivinen vaikutus on antipsykoottinen. Lisäksi sillä on todettu olevan pieniin porsaisiin neuroprotektiivinen vaikutus.
Valmistemuodot
Kannabidioli on suuonteloon annosteltavan Sativex-kauppanimellä myytävän sumutteen toinen vaikuttava lääkeaine, toisen ollessa CB1-reseptorien osittaisagonisti THC. Näiden suhde Sativex-sumutteessa on 50:50. Suomessa Sativex on rekisteröity MS-tautia sairastaville aikuispotilaille liiallisen lihasjänteyden oireiden lievittämiseen. Pelkästään CBD:tä sisältävä Epidiolex-kauppanimellä myytävä lääke sai myyntiluvan Yhdysvalloissa vuonna 2013, indikaationa eräiden lapsuusiän epilepsian muotojen hoito. Suomessa erityisluvalla myytävässä lääkkeellisessä kannabisvalmisteessa Bediolissa on 8 % CBD:tä ja 6,3 % THC:tä. Suomessa CBD on luokiteltu lääkeaineeksi ja CBD:tä sisältävät valmisteet voidaan rinnastaa reseptilääkevalmisteeseen, mutta Lääkealan turvallisuus- ja kehittämiskeskus Fimean tulee antaa jokaisesta valmisteesta oma luokittelupäätöksensä. Päätöksessä otetaan huomioon tuotteen esitystapa, koostumus, farmakologiset ominaisuudet, käyttötavat, levityksen laajuus, kuluttajatieto ja käytöstä aiheutuva vaara.
Konveksi monikulmio
160px|right|thumb|Konveksi viisikulmio
Geometriassa konveksi monikulmio eli kupera monikulmio on yhtenäinen monikulmio, jonka sisäpisteiden muodostama joukko on konveksi. Yhtenäisen monikulmion konveksisuudelle on voimassa seuraavat yhtäpitävät tulokset:
Yhtenäinen monikulmio on aidosti konveksi, jos sen jokainen sisäkulma on aidosti pienempi kuin 180 astetta. Yhtäpitävästi monikulmio on aidosti konveksi, jos jokainen kahden kärjen välisen janan jokainen sisäpiste on monikulmion sisäpiste.
Jokainen säännöllinen monikulmio on konveksi. Jokainen kolmio on aidosti konveksi.
Konkaavi monikulmio
160px|right|thumb|Konkaavi kuusikulmio Yhtenäinen monikulmio, joka ei ole konveksi, on nimeltään konkaavi monikulmio eli kovera monikulmio. Konkaavin monikulmion jokin sisäkulma on yli 180 astetta.
Recep Tayyip Erdoğan
Recep Tayyip Erdoğan (s. 26. helmikuuta 1954 Istanbul) on turkkilainen poliitikko, joka on toiminut maansa presidenttinä 28. elokuuta 2014 lähtien. Aiemmin hän toimi pääministerinä 2003–2014. Erdoğan johtaa islamistista Oikeus ja kehitys -puoluetta (AKP). Hän oli Istanbulin pormestari vuosina 1994–1998.
Wagga Wagga
Wagga Wagga on noin 48 000 asukkaan kaupunki Australian Uudessa Etelä-Walesissa. Se on samalla myös Uuden Etelä-Walesin suurin sisämaakaupunki. Wagga Waggasta on lähes yhtä pitkä matka maan suurimpiin kaupunkeihin Sydneyyn ja Melbourneen. Se asutettiin 1830-luvulla, ja siitä tuli kaupunki 1946. Kaupungissa tuotetaan esimerkiksi vehnää ja maitotuotteita. Siellä on myös rautasulattamoja ja puutavaran tuotantoa.
Recep Tayyip Erdoğan
Perhe ja koulutus
Erdoğanin perhe palasi myöhemmin Rizestä Istanbuliin, missä hän kasvoi työväenluokkaisessa Kasımpaşan naapurustossa. Perhe oli vähävarainen ja nuorena Erdoğan on kertonut myyneensä kadulla limonadia ansaitakseen lisärahaa.
Hänen isänsä Ahmet Erdoğan oli merikapteeni ja työskenteli merivartiostossa.
Erdoğan opiskeli uskonnollisessa imam hatip -koulussa, minkä jälkeen hän opiskeli oman väittämänsä mukaan vielä liiketaloutta Marmaran yliopistossa. Väite on laajalti kyseenalaistettu sillä yliopisto ei vielä tuolloin lainkaan tarjonnut opetusta kyseisellä alalla, Erdoğanin todisteena esittämä diplomi on päivätty ennen vastaavan tiedekunnan perustamista. Myöhemmin Erdoğan toimi liikemiehenä ja myös pelasi jalkapalloa puoliammattilaisena.
Puoluepolitiikassa
Erdoğan aloitti poliittisen uransa 1970-luvun lopulla kansallisessa pelastuspuolueessa Milli Selâmet Partisi, joka kiellettiin vuoden 1980 sotilasvallankaappauksen jälkeen. Vuodesta 1983 hän vaikutti hyvinvointipuolueessa Refah Partisi, joka kiellettiin vuoden 1997 vallankaappauksen jälkeen perustuslainvastaisena sen uhattua Turkin maallista luonnetta.
Istanbulin pormestarina Erdoğan kielsi alkoholin tarjoilun katukahviloista. Vuonna 1998 hänet tuomittiin ”uskonnollisen vihan lietsomisesta” kymmeneksi kuukaudeksi vankeuteen, sillä hän oli lukenut julkisesti Ziya Gökalpin (1876−1924) sotaisan islamilaisen runon Sotilaan rukous (1913).
Erdoğan keräsi kuitenkin sympatiapisteet, ja hänestä tuli yksi Turkin suosituimmista poliitikoista. Turkin parlamenttiin Erdoğan valittiin ensimmäisen kerran vuonna 1991. Erdoğan perusti 2001 Refah Partisin raunioille AKP-puolueen, joka voitti vaalit 2002. Rikosrekisterinsä vuoksi hän ei päässyt pääministeriksi ennen lainmuutosta.
Nuoruudessaan Erdoğan oli islamisti, mutta on sittemmin muuttanut linjaansa länsimieliseksi konservatiiviksi, joskin Wikileaks-vuodoissa paljastuneissa kommenteissa ovat yhdysvaltalaiset diplomaatit luonnehtineet häntä vallanhimoiseksi islamistiksi, ja myös maallistuneet turkkilaiset ovat huolissaan Turkin demokratian ja sananvapauden tilasta.
Erdoğan ei kannata Natosta eroamista ja pitää Euroopan unionin jäsenyyttä tarpeellisena. Turkki aloitti virallisesti jäsenyysneuvottelut EU:n kanssa vuonna 2005. Toisaalta eräät merkittävät eurooppalaiset johtajat, kuten Nicolas Sarkozy ja Angela Merkel ovat asettuneet avoimen selkeästi Turkin EU-jäsenyyttä vastaan. Sitä mukaa kun Turkin EU-jäsenyysprojekti on pitkittynyt, myös innostus siihen on laantunut. Keväällä 2014 Erdoğanin pääneuvonantaja ilmoitti, ettei Turkki tarvitse Eurooppaa.
Presidenttinä toimiessaan Erdoğan kannatti voimakkaasti vuoden 2017 perustuslakimuutosta, joka vahvistaisi huomattavasti presidentin valtaoikeuksia. Erdoğan sanoi ennen äänestystä, että lakimuutosta vastaan äänestävät asettuvat samalle puolelle kuin ne, jotka yrittivät vuonna 2016 vallankaappausta. Lakimuutos meni niukasti läpi. Oppositio on syyttänyt vaaleja epärehelliseksi, esimerkiksi siitä syystä että Turkin vaalilautakunta ilmoitti vain joitain tunteja ennen äänestyksen päättymistä, että myös leimaamattomat äänestysliput hyväksytään.
Politiikassa
AKP:n vaalivoiton jälkeen suhteet Israeliin huononivat. Vuoden 2006 vaalivoiton jälkeen Erdoğan otti vastaan Hamasin johtaja Khalid Maš’alin, sekä tapasi Iranin presidentti Mahmud Ahmadinedžadin Istanbulissa. Israelin hyökättyä vuoden 2008 lopussa Gazaan Israelin media väitti Erdoğan sanoneen Israelin tuhoutuvan ja Jumalan rankaisevan viattomien oikeuksien rikkojia. Vuoden 2014 Israelin hyökkäys Gazaan sai hänet sanomaan että juutalaisvaltion toimet ”ylittävät barbaarisuudessaan Hitlerin”.
Toinen Turkin ja Israelin välejä kiristänyt tapaus oli Israelin hyökkäys Gazan avustussaattueeseen merellä 31. toukokuuta 2010, jossa yhdeksän turkkilaista sai surmansa.
Erdoğan allekirjoitti 6. elokuuta 2009 Vladimir Putinin kanssa sopimuksen maan ensimmäisen ydinvoimalan rakentamisesta Akkuyuun Mersinin maakuntaan Välimeren rannalle. Voimalaan oli tarkoitus valmistua 2016 mennessä neljä 1 200 MW:n reaktoria. Suunnitelma kohtasi Turkissa vahvaa vastarintaa ja turkkilainen osapuoli peruutti projektin marraskuussa 2009 sähköntuotannon hintaan vedoten. Hurriyet-lehden arvioiden mukaan Turkki menetti sopimuksen peruuttamisessa noin kaksi miljardia dollaria. Hanketta kuitenkin jatkettiin kesällä 2010 uusien neuvotteluiden jälkeen.
Vuonna 2009 Erdoğan arvosteli kovin sanoin Sveitsin kansanäänestystä, jossa kiellettiin minareettien rakentaminen maahan, ja sanoi sen heijastavan Euroopassa lisääntyvää rasistista ja fasistista suuntausta. Hän piti myös islamofobiaa, kuten antisemitismiäkin, rikoksena ihmiskuntaa vastaan.
Turkki asettui varhaisessa vaiheessa Syyrian kansannousun puolelle ja Erdoğan vaati Arabikevään kokemuksiin perustuen presidentti al-Assadin välitöntä eroamista, ja parin vuoden ajan hän oli vaatimassa kansainvälistä operaatiota Assadin syrjäyttämiseksi. Turkkilaisen Halk TV:n haastattelussa Bashar al-Assad syytti Erdoğania siitä että hän salli kapinallisten käyttää Turkkia tukialueenaan ja terrorismin tukemisesta.
Turkin välit Egyptiin katkesivat kuin Erdoğan arvosteli ankarasti vuoden 2013 sotilasvallankaappausta, joka syrjäytti hänen tukemansa Muslimiveljeskunnan.
Puolueen säännöt estivät Erdoğania jatkamasta pääministerinä. Vuonna 2010 muutetun perustuslain mukaan presidentti valittiin vuonna 2014 suoralla kansanvaalilla. Erdoğan sai alustavien tulosten mukaan lähes 52 prosenttia äänistä. Presidentin asema on ollut lähinnä symbolinen, mutta Erdoğan ilmoitti käyttävänsä kaiken perustuslain suoman vallan.
Ankaran liepeille nousseesta mahtipontisesta uudesta presidentinpalatsista nousi kohu marraskuussa 2014. Palatsikompleksin pinta-ala on 200 000 neliömetriä ja siinä on 1000 huonetta. Palatsin nimi on Ak Saray eli Valkoinen palatsi ja se oli tullut maksamaan noin 500 miljoonaa euroa.
Erdoğan vastustaa sukupuolten tasa-arvoa ja on ilmaissut useasti, että islam on määritellyt naisen aseman, joka on käytännössä äitiys. Hänen mukaansa naisten päätehtävä on synnyttää ja äitiydestä luopuminen merkitsee ihmisyydestä luopumista. Erdoğanin mukaan naisten ei kuulu tehdä samanlaisia töitä kuin miesten, koska se on ihmisluonnon vastaista. Pääministerin mukaan työtehtävistä esimerkiksi sonnan kaivaminen on vastoin naisten herkkää luontoa. Erdoğan ilmoitti vuonna 2014, että jokaisen turkkilaisen naisen pitäisi synnyttää kolme lasta ja että naisten oikeuksia jälkiehkäisypillereihin ja aborttiin pitäisi rajoittaa. Vuonna 2013 Erdoğan sanoi haluavansa estää nais- ja miesopiskelijoiden yhteisasumisen, mutta kysyttäessä kielsi puuttuneensa koskaan kenenkään yksityiselämään.
Huhtikuussa 2018 presidentti Erdoğan ilmoitti, että maan presidentin- ja parlamenttivaalit järjestetään ennenaikaisesti kesäkuussa 2018. Edellisenä vuonna kansanäänestyksessä niukasti hyväksytty presidentin valtaa lisäävä perustuslain uudistus astuisi myös voimaan ennenaikaisesti vaalien jälkeen.
Turkin presidentinvaaleissa kesäkuussa 2018 presidentti Recep Tayyip Erdoğan voitti ja voimaan astui perustuslain uudistus, joka lisäsi huomattavasti presidentin valtaa. Samassa yhteydessä pidettiin parlamenttivaalit, joissa hallitseva puolue, Erdoğanin AKP sai liittolaisineen parlamenttiin enemmistön.
Turkin rikoslain 299. pykälän mukaan presidentin loukkaaminen on laitonta. Siitä voidaan tuomita vuodesta neljään vuoteen vankeutta, ja jos loukkaus tapahtuu julkisesti, voidaan tuomiota pidentää kuuteen vuoteen. Pykälä on ollut Turkin rikoslaissa vuodesta 2005 lähtien, mutta ennen kuin Recep Tayyip Erdoğanista tuli maan presidentti, ei sitä juurikaan sovellettu. Vuodesta 2014 lähtien presidentin loukkaamisesta nostettujen rikostapausten määrä on noussut kymmeniin tuhansiin. Elokuussa 2021 tapauksia oli yli 38 000, ja noin puolet syytetyistä tuomittiin vankeusrangaistuksiin.
Turkin armeija kärsi alkuvuodesta 2020 tappioita Syyrian armeijalle miehittämällään alueella Pohjois-Syyriassa. Erdoğan vaati tukea EU:lta ja Natolta. Kun tukea ei kuulunut Turkki alkoi lähettää maaliskuun alussa maassa asuvia siirtolaisia Kreikan rajalle. Kreikka sulki rajansa ja käännytti tulijat takaisin Turkkiin. Turkin sisäministeri Süleyman Soylu ilmoitti armeijan lähettävän rajalle tuhat erikoisjoukkojen sotilasta varmistamaan että siirtolaiset eivät palaa takaisin Turkkiin. Rajalla oli väkivaltaisia yhteenottoja Kreikan rajavartijoiden ja tulijoiden välillä. Kreikan armeijan videolla nähdään myös Turkin armeijan panssariauton repivän alas raja-aitaa maiden välillä.
Natacha Atlas
thumb|right|Natacha Atlas vuonna 2006. Natacha Atlas (, s. 20. maaliskuuta 1964 Bryssel) on monia eri tyylejä musiikissaan yhdistelevä belgialainen laulaja ja muusikko. Hänen musiikissaan yhdistyvät muun muassa arabimusiikki, Pohjois-Afrikan musiikki, hip hop, drum'n'bass sekä reggae.
Belgiassa syntyneen Atlasin sukujuuret ovat Egyptissä, Marokossa ja Palestiinan alueella. Hän vietti varhaislapsuutensa Brysselin maahanmuuttajalähiössä imien vaikutteita aasialaisesta ja arabikulttuurista. Atlas asui teini-ikäisenä myös Englannissa.
1990-luvun alussa Atlas liittyi jäseneksi englantilaiseen maailmanmusiikkiyhtyeeseen Transglobal Underground. Tiivistä yhteistyötä Transglobal Undergroundin kanssa yhä jatkava Atlas julkaisi ensimmäisen soololevynsä 1995. Hänen soololevytyksensä nauttivat suurta suosiota etenkin Ranskassa.
Atlas on laulanut useilla kielillä: ranskaksi, englanniksi, arabiaksi ja hindiksi.
Norfenefriini
Norfenefriini (C8H11NO2) on aromaattinen orgaaninen yhdiste. Yhdistettä voidaan käyttää lääketieteessä verenpainetta kohottavana sympatomimeettisenä lääkkeenä.
Ominaisuudet, valmistus ja käyttö
Norfenefriiniä käytetään yleensä hydrokloridisuolana, joka on veteen hyvin liukenevaa kiteistä ainetta. Yhdiste on α-adrenergisten reseptorien stimulaattori, ja sen vaikutukset ovat noradrenaliinin kaltaisia. Ainetta voidaan käyttää alhaisen verenpaineen nostamiseen ja tämän lisäksi sitä on tutkittu naisilla stressin aiheuttaman virtsan pidätyskyvyttömyyden hoitoon. Norfenefriini metaboloituu lähes täysin maksassa, ja sen biosaatavuus on huono. Tämän vuoksi se on tehokas vain suhteellisen suurilla annostuksilla.
Norfenefriinin synteesin lähtöaine on m-hydroksiasetofenoni. Siitä voidaan joko valmistaa hydroksi-imiini, joka pelkistetään vedyttämällä norfenefriiniksi tai nelivaiheisella prosessilla.
Wiener AC
Wiener Athletiksport Club on wieniläinen urheiluseura. Seura on tunnettu erityisesti maahockeysta, jossa sillä on miehissä 19 ja naisissa 17 Itävallan mestaruutta. Jalkapallossa se on voittanut Itävallan mestaruuden vuonna 1915.
Emilia Rydberg
Emilia Rydberg (s. 5. tammikuuta 1978 Tukholma) on ruotsalainen poplaulajatar.
Pakkasukko (kansanperinne)
pienoiskuva|1800-luvun sarjakuva kuvaa Pakkasukon Yhdysvaltain kenraalimajurina [[Yhdysvaltain vapaussota|Yhdysvaltojen vapaussodan aikaan.]] Pakkasukko on pakkasen, jään, lumen, rännän, talven ja jäätävän kylmyyden henkilöitymä. Hän on joissakin tarinoissa synkkä pahantekijä ja joissakin tarinoissa sankari.
Emilia Rydberg
Rydberg tunnetaan varsinkin laulustaan "Big Big World", joka nousi listoille useissa Euroopan maissa. Artistin debyyttialbumilta julkaistiin sen lisäksi singleinä "Good Sign" ja "Twist of Fate". Hänen äitinsä on ruotsalainen ja isänsä etiopialainen.
Pakkasukko (kansanperinne)
Taustaa
Pakkasukon on perinteisesti sanottu jättävän kuuraa ja saniaista muistuttavia kuvioita ikkunoihin kylminä talviaamuina. Ajan myötä tästä on tullut paljon harvinaisempaa kaksinkertaisten ikkunoiden vuoksi. Pakkasukko on silti edelleen suosittu hahmo populaarikulttuurissa. Häntä kuvataan joskus siveltimellä ja ämpärillä värittämässä syksyiset lehdet punaisiksi, keltaisiksi, ruskeiksi ja oranssiksi.
Emilia Rydberg
Emilian ensimmäinen albumi nousi Ruotsin albumilistan 14. sijalle. Hän piti vuoden 2001 jälkeen noin viiden vuoden ajan taukoa, kunnes nousi vuonna 2006 ruotsalaisen albumilistan kakkoseksi singlellä "Var minut".
Pakkasukko (kansanperinne)
Historia
Tarinat Pakkasukosta voivat olla peräisin anglosaksisista ja norjalaisista talvitavoista. Pakkasukon mukaan on nimetty luku Kalevalassa.
Emilia Rydberg
Rydberg julkaisi huhtikuussa 2007 uusimman albuminsa Små ord av kärlek. Hänen suuri musiikillinen esikuvansa on Tracy Chapman.
Pakkasukko (kansanperinne)
Historia
On monia muita mytologisia olentoja, jotka ottavat samanlaisen roolin kuin Pakkasukko, mutta joilla on ainutlaatuinen kansanperinne. Esimerkiksi Venäjällä on hahmo, joka on jopa samanniminen Pakkasukon kanssa, mutta on kuitenkin erilainen kuin hän. Hindukuš vuorijono on nimetty tarinoissa asuvan jättiläisen mukaan, joka tappaisi ne, jotka uskaltaisivat tulla lähelle. Häntä on verrattu Englannin Pakkasukkoon.
Varhaisin viittaus Pakkasukkoon kirjallisuudessa on joko kirjassa Round About Our Coal Fire tai kirjassa Christmas Entertainments, joka julkaistiin vuonna 1734.
Pakkasukko mainitaan monissa elokuvissa ja lauluissa esimerkiksi talvikauden kappaleessa " The Christmas Song " (aka "Chestnuts Roasting on the Open Fire"). Joissakin tarinoissa hänet on esitetty roistona ja toisissa sankarina.
Videopeleissä
Pakkasukko esiintyy monissa videopeleissä, joita ovat muun muassa:
Serramanna
Serramanna on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 9 178 asukasta (vuonna 2016) ja sen pinta-ala on 83,84 neliökilometriä. Se sijaitsee 30 metrin korkeudella merenpinnan yläpuolella.
Michael Chiklis
Michael Chiklis (s. 30. elokuuta 1963 Lowell, Massachusetts) on yhdysvaltalainen näyttelijä. Chiklis näytteli 1990-luvun alussa Kuuma piiri -televisiosarjassa. Daddio-sarjan jälkeen Chiklisin vaimo kehotti häntä laihtumaan. Käytyään salilla ja laihduttuaan 23 kiloa Chiklis sai roolin Shield – lain varjolla -sarjasta, joka oli hänen uransa käännekohta. Chiklisillä on kaksi tytärtä.
Leandro Paredes
Seurajoukkueura
Paredes teki ensiesiintymisensä Argentiinan Primera Divisiónissa 16-vuotiaana 7. marraskuuta 2010, kun hänen edustamansa Club Atlético Boca Juniors hävisi kotonaan 0–2 Argentinos Juniorsille. Hän tuli kentälle 83. minuutilla Lucas Viatrin tilalle. Ottelu oli Paredesin ainoa liigaottelu kaudella 2010–2011. Kaudella 2011–2012 hän pääsi kertaalleen avauskokoonpanoon pelaten yhteensä kolme ottelua. Läpimurtonsa Paredes teki kaudella 2012–2013, jonka aikana hän pelasi 20 liigaottelua ja teki neljä maalia.
Kaudella 2013–2014 hän ehti pelata neljä liigaottelua, kunnes Boca Juniors lainasi hänet tammikuussa 2014 Italian Serie A -seura AC Chievo Veronaan. Paredes pelasi ainoan sarjaottelunsa Chievossa 4. toukokuuta joukkueen hävitessä kotonaan Torino FC:lle 0–1. Hän korvasi Cyril Théréaun ottelun 75. minuutilla. Heinäkuussa 2014 Boca Juniors lainasi hänet kaudeksi 2014–2015 niin ikään Serie A:ssa pelaavaan Romaan. Romassa Paredes pelasi ensimmäisen sarjaottelunsa 27. syyskuuta, kun joukkue voitti kotonaan Hellas Veronan maalein 2–0. Hän tuli ottelunsa kentälle 83. minuutilla Radja Nainggolanin tilalle. Hän teki kauden kymmenessä Serie A -ottelussaan yhden maalin, ja siirtyi Romaan kuudella miljoonalla eurolla heinäkuussa 2015.
Roma lainasi Paredesin kaudeksi 2015–2016 Serie A:n Empoliin, jossa hän pelasi 33 liigaottelua ja viimeisteli kaksi maalia. Seuraavalla kaudella hän pelasi Romassa 27 Italian pääsarjaottelua, ja teki kolme maalia. Hän siirtyi FC Zenit Saint Petersburgin 23 miljoonalla eurolla kesällä 2017. Avauskaudellaan Venäjän Valioliigassa hän viimeisteli 28 ottelussa neljä ja syötti kahdeksan maalia. Seuraavalla kaudella hän ehti pelata 15 ottelua ja tehdä kolme maalia lopulta mestaruuden voittaneessa Zenitin joukkueessa ennen kuin siirtyi Ligue 1:n Paris Saint-Germainiin 40 miljoonalla eurolla tammikuussa 2019.
Paredes pelasi kevätkauden 2019 aikana 16 Ligue 1:n ottelua PSG:n voittaessa mestaruuden. Koronaviruspandemian vuoksi kesken jääneellä ja Paris Saint-Germainin mestaruuteen päättyneellä kaudella 2019–2020 hän pelasi 17 liigaottelua. Hän voitti myös Ranskan cupin, liigacupin ja Trophée des Championsin. Mestarien liigassa hän pelasi kuusi ottelua ja oli avauskokoonpanossa myös tappiollisessa loppuottelussa. Kaudella 2020–2021 hän pelasi Ranskan liigassa 21 ottelua ja teki niissä yhden maalin. Kauden voittoja olivat Ranskan cup ja Trophée des Champions. Mestarien liigassa, jossa PSG ylsi välieriin, Paredes pelasi kahdeksan ottelua. Kaudella 2021–2022 hän pelasi loukkaantumisten vuoksi vain 15 Ranskan liigan ottelua ja teki niissä yhden maalin. Hän voitti liigamestaruuden ja pelasi Mestarien liigassa viisi ottelua. Seuraavan kauden alussa Paredes voitti Trophée des Championsin ja pelasi kolme liigaottelua mutta siirtyi elokuun lopussa lainalle italialaisseura Juventukseen.
Maajoukkueura
Paredes pelasi Argentiinan A-maajoukkueessa ensimmäisen kerran kesäkuussa 2017 ystävyysottelussa Singaporea vastaan ja teki siinä ensimmäisen maaottelumaalinsakin. Hän teki maalin myös syyskuussa 2019 Meksikoa, lokakuussa 2019 Ecuadoria ja kesäkuussa 2021 MM-karsintaottelussa Kolumbiaa vastaan. Hän saavutti pronssia vuoden 2019 Copa Américassa ja pelasi turnauksessa Argentiinan kaikki kuusi ottelua alusta loppuun. Vuoden 2021 Copa Américassa hän voitti mestaruuden ja pelasi Argentiinan seitsemästä ottelusta kuusi ja niistä neljässä ottelussa avauskokoonpanossa. MM-kilpailuissa 2022 hän oli avauskokoonpanossa kahdessa ja pelasi kaikkiaan viidessä ottelussa. Voittoisassa loppuottelussa Ranskaa vastaan hän tuli jatkoajalla vaihdosta kentälle, ja laukoi rangaistuspotkukilpailussa Argentiinan kolmannen maalin. Hän on pelannut 15 MM-karsintaottelua ja kaikkiaan 51 maaottelua.
Floridsdorfer AC
thumb|right|250px|Seuran logo Floridsdorfer Athletics Sports Club on jalkapalloseura Floridsdorfin kaupungista. Seura pelaa Itävallan toiseksi korkeimmalla sarjatasolla 2. Ligassa kaudella 2018–2019. Seura on voittanut Itävallan mestaruuden vuonna 1918.
Lars Frölander
Lars Arne Frölander (s. 26. toukokuuta 1974 Borlänge) on ruotsalainen uimari ja olympiavoittaja. Hänen uransa kohokohta oli 100 metrin perhosuinnin olympiavoitto Sydneyssä 2000. Muutamaa kuukautta myöhemmin hän rikkoi 100 metrin perhosuinnin maailmanennätyksen lyhyellä radalla 16. marraskuuta 2000, ajalla 50,59, Ateenassa, lyhyen radan MM-kilpailuissa, ja paransi sitä seuraavana päivänä lukemiin 50,44. Ennätys kesti vuoden ja kuukauden, jolloin sen rikkoi saksalainen Thomas Rupprath.
Frölander palkittiin Svenska Dagbladetin kultamitalilla vuonna 2000.
Seuratasolla Frölander edustaa Linköpings Allmänna Simsällskapia.
Dunwich
Dunwich voi viitata seuraaviin asioihin:
Rotes Rathausin metroasema
thumb Rotes Rathaus on Berliinin metron asema lähellä Berliinin raatihuonetta. Asemaa käyttäa linja U5. Asema avattiin joulukuussa 2020 osana U5 ja U55 -linjojen yhdistämistä, johon kuuluvat myös Museumsinselin ja Unter den Lindenin metroasemat. Aseman rakennus viivästyi, koska ennen sen rakennusta alueella suoritettiin arkeologiset kaivaukset, joissa löydettiin jäänteitä keskiaikaisesta raatihuoneesta. Asema täytyi suunnitella uudestaan.
Ruutia, räminää ja rakkautta
Ruutia, räminää ja rakkautta (televisioesityksessä myös Vieraanvaraisuutta, ) on yhdysvaltalainen mykkäelokuva, joka valmistui vuonna 1923. Slapstickiä ja tilannekomediaa hyödyntävä elokuva kertoo kaupunkilaispoika Willie McKaystä, joka joutuu keskelle Canfieldien ja McKayden sukuriitaa.
Ruutia, räminää ja rakkautta on ainoa elokuva, jossa näyttelee Keatonin kolme sukupolvea. Keatonin isä Joseph näyttelee junainsinööriä ja Keatonin poika nuorta Willie McKaytä.
Keatonin ystävä, näyttelijä Joe Roberts sairastui elokuvan teon aikana ja kuoli sydänkohtaukseen pian elokuvan valmistumisen jälkeen.
Juoni
Canfieldien ja McKayden suvut ovat olleet riidoissa niin kauan, ettei kukaan enää muista mistä riita sai alkunsa. Eräänä yönä vuonna 1810 eräs McKay-suvun perheenjäsen kuolee sukuriidan seurauksena ja saman suvun nainen ei halua Willie-pojalleen samaa kohtaloa. Nainen lähettää poikansa New Yorkiin Mary-tädin kasvatettavaksi eikä poika saa tietää sukujen kesken vallinneesta vihamielisyydestä.
Pian saavuttuaan illalliselle Canfieldien luo Willie tajuaa tulleensa vihamiestensä taloon ja olevansa hengenvaarassa, jos poistuu sieltä.
Uudelleenfilmatisoinnit
Vuonna 2010 elokuvasta ilmestyi intialaisen elokuvaohjaajan S. S. Rajamoulin ohjaama telugunkielinen versio Maryada Ramanna, joka edelleen on uudelleenfilmatisoitu kannadaksi, bengaliksi ja hindiksi.
Daniil Hrabovik
Daniil Hrabovik (s. 2003) on valkovenäläinen karateka. Hän saavutti Kyokushin karatessa EM-hopeaa 2021.
Melina Perez
Melina Nava Perez (painipiireissä tunnettu nimellä Melina; s. 9. maaliskuuta 1979 Los Angeles) oli World Wrestling Entertainmentissa painiva yhdysvaltalainen showpainija. Ennen WWE-uraansa hän työskenteli mallina.
Daniil Hrabovik
Kilpaura
Hrabovik saavutti 2017 nuorten alle 14–15-vuotiaiden sarjassa EM-hopeaa. Hän hävisi loppuottelussa Bogomil Kostoville.
Melina Perez
Ura
Perez aloitti painiuransa WWE:n silloisessa painikoulussa, OVW:ssä, vuonna 2004 ja sai 14. huhtikuuta 2005 kutsun toiseen WWE:n pääohjelmista, SmackDowniin. SmackDown!-ohjelmassa hän toimi MNM-nimisen, Johnny Nitrosta (nyk. John Morrison) ja Joey Mercurysta koostuneen joukkueen managerina. MNM voitti WWE:n joukkuemestaruudet useasti. SmackDownista Melina siirtyi RAW-ohjelmaan Johnny Nitron kanssa vuonna 2006, mikä merkitsi MNM:n päättymistä. RAW'ssa Melina onnistui voittamaan 19. helmikuuta 2007 WWE:n naistenmestaruuden silloiselta mestarilta, Mickie Jamesiltä. Melina voitti Divas Championshipin voitettuaan Alicia Foxin SummerSlam (2010) ppv:ssä.
Daniil Hrabovik
Kilpaura
Heinäkuussa 2022 Hrabovik oli mukana Venäjällä järjestetyssä RCC Kyokushin Fight -tapahtumassa alle 60-kiloisten turnauksessa. Hän putosi jatkosta ensimmäisellä kierroksella.
Wiener AF
Wiener AF oli jalkapalloseura Wienin kaupungista. Seura lakkautettiin vuonna 2004. Seura voitti historiansa aikana Itävallan mestaruuden kaudella 1913–14. Itävallan cupin se voitti vuonna 1922.
Ritornelli
Ritornelli ( = 'paluu') on musiikkitermi, jolla on kaksi merkitystä: Se on kertaussäkeistö 1300-luvun italialaisissa madrigaaleissa. Se on myös 1600-luvun monodisessa tyylissä laulusäkeistöjen välillä säestävillä soittimilla esitettävä välisoitto.
Hyötykasviyhdistys
Hyötykasviyhdistys on aatteellinen yhdistys, jonka perustivat toimittaja Risto Nurmi ja professori Toivo Rautavaara kesällä 1978. Hyötykasviyhdistyksen tavoitteena on luonnon ja viljeltyjen hyötykasvien tuntemuksen lisääntyminen ja käyttö. Perusajatuksena oli jo aikoinaan solmia uudelleen jo katkenneet yhteydet luontoon, ja tavoite on edelleen ajankohtainen. Rautavaara oli luonnon hyötykasvien ja viljeltyjen hyötykasvien tuntemuksen lisääjä. Hänelle oli tärkeää vanhojen viljelyskasvien perinteen jatkuminen ja niin se on jatkunutkin tähän päivään asti Annalassa.
Hyötykasviyhdistyksen toiminnat
Annalassa yhdistys järjestää kursseja ja tapahtumia. Yhdistys julkaisee Pähkylä-jäsenlehteä, joka ilmestyy neljä kertaa vuodessa. Lehdessä käsitellään laajasti keittiökasvien ja yrttien viljelyä ja käyttöä unohtamatta luonnonkasvien hyötykäyttöä. Sieltä saa myös neuvoja vaikeisiin puutarhapulmiin.
Yhdistys järjestää erilaisia tapahtumia kuten kekrijuhla (viljelykauden päättyminen), laskiaisjuhla, talvitori, syystori, joulutori ja kesäisin tiistaikahvila, jossa pidetään myös puutarha-aiheisia esitelmiä.
Kurssiaiheita ovat kasvien monipuoliseen käyttöön opastavat teemat, kuten esimerkiksi sidonta-, kasvien värjäys-, viljely- ja ruokakursseja.
Yhdistyksellä on eri puolilla Suomea alueosastoja, jotka järjestävät omaa toimintaa paikkakunnallaan.
Alku & Juuri
Yhdistyksellä on kivijalkapuodin lisäksi verkkokauppa.
HMS Dumbarton Castle (P265)
HMS Dumbarton Castle (viirinumero P265) oli Britannian kuninkaallisen laivaston Castle-luokan ulkovartiolaiva.
Valmistus
Alus tilattiin Aberdeenistä Hall, Russell and Companyltä, missä köli laskettiin 1980. Se laskettiin vesille 3. kesäkuuta 1981 ja valmistui 26. maaliskuuta 1982.
Palvelus
Alus osallistui 1982 Falklandin sotaan lentotukialusosaston ja Ascensionille perustetun tukikohdan välisenä yhteysaluksena. Alus oli tämän jälkeen pääasiassa vartiolaivana Falklandeilla.
Alus myytiin huhtikuussa 2010 sisaraluksensa kanssa Bangladeshille. Alus lähti 21. toukokuuta hinattuna A&P Groupille Newcastle-upon-Tyneen modernisoitavaksi, mikä valmistui joulukuussa 2010.
Helsingin taidevärjäämö
Helsingin Taidevärjäämö OY- Helsingfors Konstfärgeri AB oli suomalainen vuosina 1929-1989 toiminut kankaanpainantayritys. Yritys aloitti toimintansa Helsingissä, osoitteessa Mikonkatu 8. Vuonna 1932 tuotantolaitos muutti Meritullinkatu 1:een  ja   vuonna 1939  Lindström Oy:n rakennukseen Lautatarha- ja Tynnyrintekijänkadun kulmaan, missä se toimi vuoteen 1989 asti.
Helsingin Taidevärjäämöllä oli huomattava vaikutus kotimaisen painokangassuunnittelun kehitykseen. Erityisesti siihen johti tekstiilitaiteilija Eeva Taimin sekä sisustusarkkitehti Kaj Franckin työ mallinsuunnittelijoina. Myös graafikko Helmiriitta Honkanen sekä Kaarina Hälvä ovat toimineet yrityksessä mallipiirtäjinä.
Chibunna Ezeabasirim
Chibunna Godswill Ezeabasirim (s. 24. helmikuuta 2001 Helsinki) on suomalainen aitajuoksija. Hänen päämatkansa on 400 metrin aidat. Ezeabasirim edustaa Helsingin Kisa-Veikkoja ja häntä valmentavat Harri Laiho ja Vesa-Pekka Pihlavisto.
Ezeabasirim saavutti hopeaa 400 metrin aitajuoksussa Kalevan kisoissa Jyväskylässä 2018 ajalla 52,08. Aika on Ezeabasirimin ennätys ja 17-vuotiaiden Suomen ennätys 91,40 cm:n aidoilla. Sisäratojen SM-kilpailuista Ezeabasirim on saavuttanut kultaa 300 metrin aitajuoksussa ja viestissä (4×337 m) vuonna 2019.
Ezeabasirim pääsi alle 18-vuotiaiden Euroopan-mestaruuskilpailuissa 2018 400 metrin aidoissa välieriin, joissa juoksi yhdeksänneksi.
Skylonísi
Skylonísi eli Skoulonísi (Σκουλονήσι) eli Trígono (Τρίγωνο) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja sijaitsee Donoúsan saaren pohjoiskärjen itäpuolella. Saaren pinta-ala on noin 0,24 neliökilometriä ja se on asumaton (vuonna 2011). Hallinnollisesti Skylonísi kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Nykyaikainen viisiottelu kesäolympialaisissa 2012 – naisten yksilökilpailu
Nykyaikaisen viisiottelun miesten yksilökilpailu Lontoon olympialaisissa 2012 käytiin 11. elokuuta. Kilpailut käytiin kolmella eri areenalla: miekkailu käytiin Copper Boxissa, uinti Aquatics Centressä ja ratsastus sekä ampumajuoksu Greenwich Parkissa. Kilpailun voitti liettualainen Laura Asadauskaitė ennen brittiläistä Samantha Murraya ja brasililaista Yane Marquesia.
Asadauskaitėn voittotulos 5408 pistettä oli uusi olympiaennätys. Olympiaennätyksen rikkoivat myös Unkarin Sarolta Kovács uinnissa (2:08.11) ja Valko-Venäjän Nastassja Prakapenka ampumajuoksussa (11:06.00).
Kävelevät koneet
Kävelevät koneet (Mortal Engines) on ensimmäinen osa brittiläisen Philip Reeven kirjoittamasta Kävelevät koneet -sarjasta (Mortal Engines Quartet). Englanninkielinen alkuteos ilmestyi vuonna 2001 ja suomennos seuraavana vuonna. Kirjasta on tehty myös elokuvasovitus Mortal Engines vuonna 2018.
Sheila Lerwill
Sheila Lerwill (o.s. Alexander, s. 16. elokuuta 1928) on entinen brittiläinen yleisurheilija.
Lerwill hyppäsi naisten korkeushypyn maailmanennätyksen 172 cm Lontoossa 7. heinäkuuta 1951 ja piti sitä hallussaan vuoteen 1954 saakka. Hän voitti korkeushypyssä EM-kultaa Brysselissä 1950 tuloksella 163 cm ja olympiahopeaa vuoden 1952 kesäolympialaisissa Helsingissä tuloksella 165 cm. Bernin EM-kilpailuissa 1954 hän sijoittui vielä viidenneksi tuloksella 160 cm.
Juri Isakov
Juri Isakov (s. 30. joulukuuta 1949 Sverdlovsk - 29. syyskuuta 2013 Jekaterinburg) oli venäläinen seiväshyppääjä, joka edusti urallaan Neuvostoliittoa. Hän saavutti EM-pronssia vuonna 1974. Urheilu-uransa jälkeen hän toimi neuvostoarmeijassa alueellisena urheilujohtajana.
Isakov aloitti yleisurheilun Uralmash Sverdlovskin urheilukoulussa opettajanaan Valeri Isakin. Hän monipuolinen yleisurheilija ja saavutti erinomaisia tuloksia erityisesti hyppylajeissa. Hän saavutti juniorien Euroopan mestaruuden vuonna 1968 Leipzigissa maanmiehen Vladimir Kiškunin sijoittuessa hopealle. Samana vuonna hän aloitti opinnot Sverdlovskin pedagogisessa instituutissa.
Vuonna 1969 Isakov otti ensimmäisen Neuvostoliiton mestaruuden. Samana vuonna hän sijoittui EM-sisähalleissa neljänneksi ja oli mukana vuoden 1969 Ateenan EM-kisoissa jääden ilman tulosta. Hän oli kyseisenä vuonna saavuttanut ennätyksekseen 520 cm. Ensimmäisen kerran kansainvälistä menestystä tuli aikuisten sarjassa vuoden 1971 EM-sisähalleissa Sofiassa, joissa hän sijoittui pronssille Itä-Saksan Wolfgang Nordwigin voittaessa ja Ruotsin Kjell Isakssonin ottaessa hopeaa. Kesän 1971 alussa Isakov teki uuden Neuvostoliiton ennätyksen 536 cm Rostovissa. Myöhemmin kesällä EM-kisoissa Helsingissä hänen sijoituksensa oli 7. tuloksella 510 cm. Olympiavuoden 1972 EM-sisähalleissa hän oli 4. Nordwigin voittaessa ja Suomen Antti Kalliomäen sijoittuessä edelle kolmanneksi. Maansa mestaruuskisojen hopea jäi kyseisen vuoden ainoaksi menestykseksi.
Vuonna 1973 Isakov päätti opinnot pedagogisessa instituutissa ja siirtyi neuvostoarmeijan palvelukseen. Samana vuonna hän teki toisen kerran maansa ennätyksensä tuloksella 541 cm, otti toisen kerran maansa mestaruuden ja saavutti hopeaa Moskovassa Universiadeissa Ranskan François Tracanellin voittaessa. Seuraavan vuoden EM-kisoissa Roomassa hän sai pronssia voiton mennessä maanmiehelle Vladimir Kiškunille ja hopean Puolan Władysław Kozakiewicz 5 cm paremmalla tuloksella eli 535 cm:llä. Isakov osallistui ainoan kerran olympialaisiin vuonna 1976 Montrealissa, joissa kohtalo oli pudota jo karsinnoissa saavuttamatta tulosta. Ennätyksensä 550 cm hän teki kesäkuussa 1977, ja uraansa hän jatkoi aina vuoteen 1980 asti menestyksen kuitenkin vähetessä. Kaikkiaan Isakov saavutti kaksi Neuvostoliiton seiväsmestaruutta (1969 ja 1973) sekä viisi hopeaa (1970, 1972 ja 1974-1976).
Hän oli armeijan palveluksessa aina eläköitymiseensä eli vuoteen 1994 asti. Viime vaiheessa uraansa Isakov oli vuosina 1989-1994 Uralin sotilaspiirin armeijan urheiluseuran johtaja. Hän oli tällöin everstiluutnantin arvoinen. Sen jälkeen hän toimi paikallisen jääpallojoukkueen SKA Jekaterinburgin palveluksessa. Hänen poikansa Jevgeni Isakov (1974-) jatkoi isänsä urheiluperinteitä ja saavutti vuonna 1997 Venäjän yleisurheilumestaruuskilpailuissa seiväshypyssä hopeaa. Hänen ennätyksensä on 5 cm parempi kuin isänsä Jurin eli 555 cm.